સરકારની જાહેરાતનો નવસારી પંથકની આંગણવાડી વર્કરોએ વિરોધ કર્યો છે. આ વિરોધ અંતર્ગત બુધવારથી પુન: આંદોલન શરૂ કર્યું છે. લુન્સીકૂઈ મેદાનમાં આંગણવાડી વર્કરો ભેગા થયા હતા ત્યાં ધરણાં કરી સરકાર વિરોધી સૂત્રોચ્ચાર કર્યા હતા. આંગણવાડી એસો.ના પ્રમુખ શકુંતલાબેન ઠાકોરે જણાવ્યું કે સરકારે માત્ર રૂ. 750નો પગારવધારો કરી માંગ સ્વીકારી નથી. અમારી માગ લઘુત્તમ પગાર રૂ. 18 હજારની હતી. 18 હજાર તો ઠીક 8-10 હજાર માસિક પગાર કરવાની જાહેરાત કરી નથી. અમે અમારું આંદોલન જારી રાખીશું અને દરરોજ સરકાર વિરોધી દેખાવો કરીશું. કામથી પણ અળગા રહીશું.